GL กำไร Q3/62 ทรุดฮวบเหลือไม่ถึง 10 ลบ. กดราคาหุ้นรูดครึ่งฟลอร์!!
GL กำไร Q3/62 ทรุดฮวบเหลือไม่ถึง 10 ลบ. กดราคาหุ้นรูดครึ่งฟลอร์!!
GL กำไร Q3/62 ทรุดฮวบเหลือไม่ถึง 10 ลบ. กดราคาหุ้นรูดครึ่งฟลอร์!!
14 พ.ย. 2562

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ปิดตลาดวันนี้ (14 พ.ย.62) อยู่ที่ระดับ 4.26 บาท ปรับตัวลดลง 0.70 บาท หรือ 14.11% ด้วยมูลค่าการซื้อขาย 30.96 ล้านบาท ทั้งนี้ราคาหุ้น GL ปรับตัวลดลงอย่างหนักหลังจากบริษัทรายงานผลการดำเนินงานประจำไตรมาส 3/62 และงวด 9 เดือนแรกปี 2562  ดังนี้

โดยผลการดำเนินงานในไตรมาสดังกล่าวลดลง เนื่องจากบริษัทมีรายได้ดอกเบี้ยเช่าซื้อในงบการเงินรวมลดลง 96.15 ล้านบาท หรือคิดเป็นร้อยละ 18.53 เมื่อเทียบกับปีก่อน ขณะที่รายได้ดอกเบี้ยจากสินเชื่อลดลง 13.40 ล้านบาท หรือคิดเป็นร้อยละ 33.82 เป็นผลมาจากการลดปริมาณพอร์ตสินเชื่อของ TNB ด้านรายได้ดอกเบี้ยจากสินเชื่อเพื่อผู้บริโภครายย่อยภายใต้การจัดการสินเชื่อร่วมทางการเงินลดลง 15.12 ล้านบาท หรือคิดเป็นร้อยละ 95.99 เป็นผลจากการหยุดชะงักของการจัดการสินเชื่อร่วมทางการเงินเนื่องจากข้อพิพาทที่ดำเนินอยู่ในปัจจุบันกับผู้ร่วมลงทุนในประเทศอินโดนีเซีย
ขณะที่บริษัทมีหนี้สูญและหนี้สงสัยจะสูญเพิ่มขึ้น 20.25 ล้านบาท คิดเป็นร้อยละ 21.26 เมื่อเทียบกับช่วงเดียวกันเมื่อปีก่อน ส่วนใหญ่มาจากการตั้งสำรองหนี้สงสัยจะสูญเพิ่มในประเทศไทย จากมาตรฐานการบัญชี TFRS9  อีกทั้งรับรู้ส่วนแบ่งขาดทุนจากเงินลงทุนในบริษัทร่วมในประเทศศรีลังกา ซึ่งขาดทุน 27.22 ล้านบาท ขาดทุนเพิ่มขึ้น 16.36 ล้านบาท จากไตรมาส 3/61
 
 
 
 
 
 
 
 